**Բերտրան Լաքե** (ֆր.՝ Bertrand Laquait, ապրիլի 13, 1977(1977-04-13), Վիշի), ֆրանսիացի ֆուտբոլիստ, դարպասապահ։

Ակումբային կարիերա
------------------

### «Նանսի»

Բերտրան Լաքեն «Նանսի» ֆուտբոլային ակումբի սան է։ 1997 թվականի օգոստոսի 2-ին «Տրուա» ակումբի դեմ մրցախաղում հիմնական թիմում նորամուտ է ունեցել Լիգա 2-ում։ Մինչև մրցաշրջանի ավարտը, Լաքեն իր թիմի կազմում խաղացել է ևս մեկ մրցախաղ։

1998/99 խաղաշրջանում «Նանսի» ակումբի հիմնական դարպասապահը շարունակում էր մնալ Ֆրեդերիկ Ռուն, մինչդեռ Բերտրան Լաքեն մասնակցել էր առաջնության 5 մրցախաղում՝ մրցաշարի խաղերի մեծ մասում մնալով պահեստայինների նստարանին։ 1998 թվականի օգոստոսի 23-ին դարպասապահը նորամուտ է ունեցել Լիգա 1-ում՝ «Նանտ» ակումբի հետ մրցախաղում։

Խաղային կարճ ժամանակը չի խանգարել Լաքեին 2 մրցաշրջանում կարմիր քարտ ստանալ։ «Օսերա» և «Ստրասբուրա» ակումբների դեմ մրցախաղերում նա մրցավարի կողմից հեռացվել է պահեստայինի նստարանից։

1999/2000 թվականի մրցաշրջանում Բերտան Լաքեն կարողացել է ամրապնդվել «Նանսի»–ի դարպասում։ 2002 թվականին դարպասապահը տեղափոխվել է բելգիական «Շարլերուա» ակումբ։

### «Շարլերուա»

2003 թվականի հունվարի 19-ին «Մեխելան» ակումբի դեմ մրցախաղում Լաքեն անցկացրել է առաջին մրցախաղը նոր թիմի կազմում։ 2003 թվականի դեկտեմբերի 20-ին ֆրանսիացի դարպասապահը խփել է գոլ «Մոնսա» ակումբի դարպասին։

2006/200 թվականների մրցաշրջանը Բերտրան Լաքեն վարձակալության իրավունքում անցկացրել է իսպանական «Ռեկրեատիվո» ակումբում։ 2006 թվականի հոկտեմբերի 14-ին դարպասապահը նորամուտ է ունեցել Լա Լիգայում՝ «Ատլետիկո Մադրիդ» ակումբի դեմ խաղում փոխարինելով Հավերա Լոպես Վալեխոյին։ 2007 թվականի հուլիսին մինչև Բելգիա տեղափոխվելը, Լաքեն իսպանական ակումբի կազմում խաղացել է ևս 10 մրցախաղ (8-ը՝ առաջնությունում և 2-ը՝ երկրի գավաթում)։

«Շարլերուա» ակումբի կազմում դարպասապահը շարունակել է հանդես գալ մինչև 2008/09 թվականների խաղաշրջանի ավարտը, որից հետո տեղափոխվել է «Էվիան» ակումբ։ Բելգիական թիմի կազմում Լաքեն ընդհանուր առմամբ Ժյուպիլե լիգայում խաղացել է 184 մրցախաղ։

### «Էվիան»

«Էվիան»–ը Լաքեի տեղափոխվելու պահին հանդես է եկել Նասոնալ լիգայում՝ Ֆրանսիայի երրորդ ուժեղ դիվիզիոնում, սակայն հաջորդող երկու մրցաշրջաններում թիմը կարողացել է նվաճել Լիգա 1–ի ուղեգիր։ 2012/13 թվականների մրցաշրջանում դարպասապահը ակումբի կազմում դարձել է Ֆրանսիայի գավաթի առաջատար։

Ձեռքբերումներ
-------------

Ֆրանսիա «**Նանսի**»

* Դիվիզիոն 2-ի հաղթող՝ 1997/98

Ֆրանսիա «**Էվիան**»

* Ֆրանսիայի գավաթի եզրափակչի մասնակից՝ 2012/13
* Լիգա 2-ի հաղթող՝ 2010/11
* Լիգա 3-ի հաղթող՝ 2009/10

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967. — ISSN 1888-6671
3. 1 2  Արգենտինական ֆուտբոլի տվյալների շտեմարան (իսպ.)
4. ↑  «Официальный сайт Профессиональной футбольной лиги Франции» (ֆրանսերեն) — «Труа» — «Нанси» 4:2. Արխիվացված օրիգինալից 2013 թ․ հուլիսի 1-ին.
5. ↑  «Официальный сайт Профессиональной футбольной лиги Франции» (ֆրանսերեն) — «Осер» — «Нанси» 3:2. Արխիվացված օրիգինալից 2013 թ․ հուլիսի 1-ին.
6. ↑  «Официальный сайт Профессиональной футбольной лиги Франции» (ֆրանսերեն) — «Осер» — «Нанси» 3:2. Արխիվացված օրիգինալից 2013 թ․ հուլիսի 1-ին.
7. ↑  «Официальный сайт Профессиональной футбольной лиги Франции» (ֆրանսերեն) — «Нанси» — «Страсбур» 1:1. Արխիվացված օրիգինալից 2013 թ․ հուլիսի 1-ին.
8. ↑  «Transfermarkt» (գերմաներեն) — «Шарлеруа» — «Мехелен» 3:0. Արխիվացված օրիգինալից 2013 թ․ հուլիսի 1-ին.
9. ↑  «Transfermarkt» (գերմաներեն) — «Монс» — «Шарлеруа» 2:2. Արխիվացված օրիգինալից 2013 թ․ հուլիսի 1-ին.
10. ↑  «Transfermarkt» (գերմաներեն) — «Атлетико» — «Рекреативо» 2:1. Արխիվացված օրիգինալից 2013 թ․ հուլիսի 1-ին.

Արտաքին հղումներ
----------------

* Профиль на официальном сайте Профессиональной футбольной лиги Франции(ֆր.)
* Պրոֆիլը *transfermarkt.com* կայքում(անգլ.)
* Ֆուտբոլիստի էջը *soccerway.com* կայքում(անգլ.)
* Профиль на сайте Footballdatabase.eu(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լաքե Բերտրան» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · FootballDatabase.eu · L’Équipe · LFP · Soccerway · Transfermarkt (խաղացող) |

 |